Hľadá sa najlepší liek na bolesti a zápaly kĺbov a svalov po vytknutí členka
Pekny den.Chcem sa spytat aky je najlepsi liek na bolest a zapal klbov a svalov?Mal som vytknutie clenka 3 tyzdne dozadu a stale mam opuch..Pracovat sa mi da bez tazkosti,ked uzijem flector prasok,ale ten uz mam 7dni tak chcem skusit nieco ine.Som szco..Bol som aj na crp s hodnotou 50.Dakujem pekne
Dobrý deň,
ďakujeme za Vašu otázku.
Na tlmenie bolesti a zápalu máme dobré skúsenosti s liekom
Nalgesin S
. Pomáha tlmiť bolesť rôzneho pôvodu-poúrazové a pooperačné, znižuje teplotu a zápal. Liek obsahuje liečivo sodná soľ naproxénu. Obvyklá denná dávka je 1 tableta každých 8 - 12 hodín. Na úvod sa môže užiť dvojitá dávka, a to buď 2 tablety naraz alebo sa 2. tableta môže užiť v hodinovom intervale po prvej. Avšak tento liek je taktiež určený len na krátkodobú liečbu.
Na zmiernenie opuchu, odporúčam k Vami uvedenej liečbe užívanie lieku
Aescín
a prikladanie chladivých obkladov. Liek sa používa ako protiopuchová, protizápalová a venoprotektívna (chrániaca žily) látka. Jeho užívanie je okrem iného vhodné pri opuchoch a zápaloch po úrazoch a operáciách. Dospelí zvyčajne užívajú 2 obalené tablety (tj. 40 mg) 3x denne.
Lokálne môžete na dané miesto použiť
Ibalgin Duo
, ktorý je okrem iných zdravotných ťažkostí určený tiež na liečbu poúrazových stavov a následkov športových úrazov ako sú opuchy a modriny, vyvrtnutie kĺbu a poranenia mäkkých častí kĺbov. Je vhodný pre dospelých a deti od 12 rokov. Aplikuje sa 2-3x denne asi 1 mm hrubá vrstva krému na postihnuté miesto a jeho okolie. Časový odstup medzi jednotlivými aplikáciami má byť 4-5 hodín.
Hodnotám CRP som sa venovala v minulosti, moju odpoveď prikladám do nasledujúceho
odkazu
. V prípade pretrvávania ťažkostí bude potrebné opätovná návšetva u lekára.
Prajem všetko dobré.
S pozdravom
Mgr. Emma Halás Haluščíková